Ganadores del concursu «El mío cantar»
#000000
La clase de llingua asturiana de 1u d’ESO ganamos nel concursu «El mio cantar» con un tema contra’l maltratu machista
#000001
Los alumnos y les alumnes que cursamos Llingua asturiana y Lliteratura en 1u ESO nel IES Víctor García de la Concha ganamos nel concursu “El mio cantar” con un tema compuestu por nós. El Serviciu de Normalización Llingüística de la Comarca de la Sidra, xunto con otros servicios del territoriu, convocaron un concursu de creación de cantares pal alumnáu de 4u, 5u y 6u de Primaria y 1u y 2u d’ESO pa fomentar l’usu del asturianu nos centros escolares. El premiu ye que’l nuestru cantar va grabalu un grupu de música reconocíu y va formar parte d’un cd xunto con otros cantares ganadores.
#000002
Desque la Mancomunidá de la Comarca de la Sidra, en comuña cola Rede de Normalización Llingüística nos Conceyos, dio anuncia de la convocatoria del concursu n’ochobre, escomenzamos a trabayar. De mano, poniéndonos d’alcuerdu sobre’l tema que queríemos tratar y que, cuasi por unanimidá, dedicimos escribir sobre’l machismu. De siguío, analizamos la estructura y el ritmu de los cantares de hip-hop y rap y, con ello, aprendimos dellos conceptos básicos como: ritmu, rima, versu, estrofa, comparanza, metáfora, personificación, etc. Darréu, inspirámonos escuchando dellos temes de trap feminista n’otres llingües y dalgunos alumnos truxeron a clase propuestes de bases musicales pal nuestru cantar. Pa rematar, concretamos el tema del machismu na violencia contra les muyeres porque xusto naquellos díes yera -por desgracia- un tema d’actualidá y teníemos muncho que dicir. Agora yá, por fin, podíemos ponenos a escribir: en pareyes fuimos creando estrofes, que depués iguaron les otres pareyes. Na siguiente clase montamos el cantar y punxímos-y títulu. Solo nos quedaba lo más difícil: cantar. Gracies al móvil d’una compañera, al flow d’un compañeru y al bon facer de tola clase llogramos grabar «¡Vaya sociedá». Esperamos que vos preste.
#000003
Deja una respuesta Cancelar la respuesta
#000009
Tu dirección de correo electrónico no será publicada. Los campos obligatorios están marcados con *
#000010
Guarda mi nombre, correo electrónico y web en este navegador para la próxima vez que comente.
#000012
Consulta de grupos para el primer día de clase
Exámenes 1o Bachillerato Evaluación extraordinaria
#000014